Austria lukustusmeetmed on praegu Euroopa liidu kõige karmimad järgmise, 10 ja võimalik, et 20 päeva jooksul võivad Austria elanikud kodust lahkuda vaid kaalukal põhjusel sealhulgas tööle, arsti juurde või hädavajalikke kaupu ostma. Kõik kultuuriüritused on tühistatud. Suletud on restoranid, kohvikud-baarid-juuksurisalongid ning poed, mis ei müü esmavajalikke kaupu. Ettevõtted ja asutused jätkavad tööd, samuti koolid. Samas on valitsus soovitanud vanematel jätta koolilapsed koju, kui see on vähegi võimalik. Esmaspäevast hakkab maksimaalselt 20-ks päevaks kehtima üleriigiline lukustus, mille vajadust 10 päeva pärast taas kaalutakse. See lõpeb automaatselt hiljemalt 13. detsembril. Sellest kuupäevast ei ole enam lukustusmeetmeid vaktsineeritutele ja läbipõdenutele, ütles läinud reedel Austria liidukantsler Alexander Schalenberg. Austria terviseminister Wolfgang Mükstein ütles pühapäeva õhtul, et lukustus on suhteliselt karm meetod. Aga see on ainus võimalus nakatumiste vähendamiseks. Muuhulgas on Austrias suletud hotellid kõigile uutele turistidele ehk neile, kes ei olnud kohal lukustusmeetmete algamise ajal. Tallinna lennujaamas toimub praegu nädalas neli otselenduliini. Seda liini käitab Iiri lennufirma Ryanair. Tallinna lennujaama kommertsjuht Eero Pärgmäe ütles, et kuni selle nädalani on piletimüük Viini lendudel olnud väga hea ja lennuki täituvus novembris on olnud umbes 75 protsendi juures. Praeguse seisuga lennud jätkuvad. Need lennud on vajalikud kas või selle jaoks, et mitmed inimesed tahavad ju pöörduda koju Austriasse või siis omakorda, kes on praegu Austrias ja tahavad koju Eestisse jõuda. Meil lennuplaani muudatustest teavet ei ole, küll aga puhkusele minek. Austrias on praegusel hetkel tõesti väga keeruline, et kui mitte võimatu et siis need inimesed, kes praeguste oludes ei saa Austriasse minna, peaks siis väga täpselt vaatama, et millise kindlustuse nad endale teinud on ja, ja kui suures ulatuses see katab nende reisitõrget. Viimase ööpäeva jooksul tuvastati Austrias veidi rohkem kui 14000 inimese nakatumine. Viimase seitsme päeva nakatumis näitaja 100000 elaniku kohta oli eilse seisuga veidi üle 1100. Kogu pandeemia jooksul on 8,9 miljoni elanikuga riigis registreeritud üle miljoni nakatunu ning ligi 12000 surmajuhtu. Austrias on täielikult vaktsineeritud ligi 66 protsenti elanikkonnast.
Austrias hakkasid tänasest kehtima veelgi karmimad piirangud koroonanakatumiste vähendamiseks. Lukustusmeetmed laienesid ka neile, kes on täielikult vaktsineeritud või koroonahaiguse läbi põdenud. Muu hulgas on Austrias suletud hotellid kõigile uutele turistidele. Lennufirma Ryanair jätkab aga Tallinnast Viini lendamist.